          PATVIRTINTA:

                                                                                                Jonavos rajono savivaldybės

                                                                                                administracijos direktoriaus

                                                                                                2018 m. gruodžio   19     d. 

          įsakymu Nr. 13B-1633
 TEISĖS  IR PERSONALO SKYRIAUS VYRIAUSIOJO SPECIALISTO

                                                        PAREIGYBĖS APRAŠYMAS
I SKYRIUS

PAREIGYBĖS CHARAKTERISTIKA

            1. Teisės  ir personalo skyriaus vyriausiasis specialistas yra karjeros valstybės tarnautojas.

II SKYRIUS

PAREIGYBĖS PASKIRTIS

            2. Teisės ir personalo skyriaus vyriausiojo specialisto pareigybė reikalinga  įgyvendinti Lietuvos Respublikos įstatymus, poįstatyminius teisės aktus, reglamentuojančius  pirminės teisinės pagalbos teikimą  gyventojams bei atstovauti savivaldybei teismuose.

III SKYRIUS

VEIKLOS SRITYS
3. Šias pareigas einantis valstybės tarnautojas vykdo bendrosios veiklos srities – teisės – funkcijas.
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS

TARNAUTOJUI

            4. Valstybės tarnautojas, einantis šias pareigas turi atitikti šiuos specialiuosius reikalavimus:

            4.1. turėti aukštąjį universitetinį, socialinių mokslų studijų srities, teisės krypties, išsilavinimą;
            4.2. turėti ne mažesnį kaip 1 metų teisinio darbo stažą;
            4.3. išmanyti Lietuvos Respublikos Konstituciją, įstatymus, Lietuvos Respublikos Vyriausybės nutarimus ir kitus teisės aktus, reglamentuojančius viešąjį administravimą, vietos savivaldą, valstybės tarnybą, darbo teisę, valstybės garantuojamos teisinės pagalbos teikimą; 

            4.4. mokėti kaupti, valdyti, sisteminti ir apibendrinti informaciją;

            4.5. savarankiškai planuoti ir organizuoti savo darbinę veiklą, gebėti sklandžiai dėstyti mintis raštu ir žodžiu;

            4.6.  išmanyti dokumentų  rengimo ir įforminimo bei raštvedybos taisykles;
            4.7. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS

            5.  Šias pareigas einantis valstybės tarnautojas atlieka šias funkcijas:

            5.1. siekiant įgyvendinti Lietuvos Respublikos valstybės garantuojamos teisinės pagalbos įstatymo nuostatas  teikia fiziniams asmenims pirminę teisinę pagalbą: 
            5.1.1. priima prašymus pirminei teisinei pagalbai teikti;
            5.1.2. teikia teisinę informaciją ir teisines konsultacijas; 
            5.1.3. rengia dokumentus (išskyrus procesinius dokumentus), skirtus valstybės ir savivaldybių institucijoms; 
            5.1.4. teikia patarimus dėl ginčo sprendimo ne teismo tvarka, rengia taikos sutartis; 
            5.1.5. padeda surašyti ar surašo prašymus antrinei teisinei pagalbai gauti.  

            5.2. rajono savivaldybės interneto tinklalapyje, per visuomenės informavimo priemones, susitikimuose su gyventojais informuoja vietos gyventojus apie galimybę gauti valstybės garantuojamą teisinę pagalbą ir jos teikimo sąlygas, užtikrinant pirminės teisinės pagalbos teikimo efektyvumą;
            5.3. teikia Kauno valstybės garantuojamos teisinės pagalbos tarnybai veiklos ataskaitas, siekiant užtikrinti valstybės garantuojamos teisinės pagalbos kontrolę;
            5.4. tvarko pirminės teisinės pagalbos apskaitą, pildo pirminės teisinės pagalbos apskaitos žurnalą;
            5.5. rengia procesinius dokumentus teismams bei atstovauja savivaldybei visų lygių teismuose;
5.6. vizuoja ir ruošia rajono tarybos sprendimų, mero potvarkių, administracijos direktoriaus įsakymų (norminio pobūdžio), rajono savivaldybės vardu sudaromų sutarčių projektus ir, esant reikalui teikia dėl jų išvadas, siekiant įgyvendinti įstaigos tikslus;
5.7. pagal kompetenciją nagrinėja piliečių, įstaigų, įmonių, organizacijų prašymus bei pareiškimus ir apie nagrinėjimo rezultatus informuoja skyriaus vedėją;
5.8. pagal kompetenciją dalyvauja sudaromų komisijų darbe, siekiant savivaldybės administracijos tikslų įgyvendinimo;
            5.9. vykdo kitus skyriaus vedėjo nenuolatinio pobūdžio pavedimus, kad būtų pasiekti savivaldybės strateginiai tikslai.  

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

            6. Šias pareigas einantis valstybės tarnautojas yra tiesiogiai pavaldus skyriaus vedėjui.

      Susipažinau:

________________________     ______________________        ___________________________

              ( Pareigos)                                     ( Parašas)                                   ( Vardas, pavardė)

________________________

               ( Data)
